**Likumprojekta „Grozījumi Latvijas Administratīvo pārkāpumu kodeksā”**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Parlamenta un Padomes 2010.gada 20.oktobra Regulas Nr.995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus, (turpmāk – regula) 19.pants.Zemkopības ministrijas iniciatīva Ministru kabineta 2013.gada 17.decembra noteikumu Nr.1483 „Savvaļā dzīvojošo medījamo dzīvnieku piebarošanas noteikumi” tiesiskās slodzes nodrošināšanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Regulas mērķis ir samazināt nelikumīgi iegūtas koksnes apriti, pieprasot tirgus dalībniekiem veikt riska vadības pasākumus attiecībā uz kokmateriāliem un koka izstrādājumiem, kas tiek pirmo reizi laisti Eiropas Savienības tirgū. Tā nosaka arī nelikumīgi iegūtu kokmateriālu un no tādiem iegūtu koka izstrādājumu tirdzniecības aizliegumu.**Regulā noteikts, ka tirgus dalībnieks ir jebkura fiziska vai juridiska persona, kas laiž tirgū kokmateriālus vai koka izstrādājumus. Tirgus dalībniekam ir šādi pienākumi:**1. **aizliegts laist tirgū kokmateriālus un koka izstrādājumus, kas ražoti no šādiem kokmateriāliem;**
2. **veikt izcelsmes likumības pārbaudes, laižot tirgū kokmateriālus un koka izstrādājumus;**
3. **uzturēt un regulāri izvērtēt izcelsmes likumības pārbaužu sistēmu, ko tas izmanto.**

**Regulā definēts arī termins „laišana tirgū”, proti, tā ir jebkāda kokmateriālu un koka izstrādājumu piegāde iekšējā tirgū, kura notiek pirmo reizi, lai tos par samaksu vai bez maksas izplatītu vai izmantotu komerciālās darbībās.**Šobrīd nav paredzētas sankcijas par regulas prasību pārkāpumiem attiecībā uz importētajiem kokmateriāliem vai koka izstrādājumiem.Latvijā jau pastāv nacionālais regulējums valsts teritorijā attiecībā uz nelikumīgu kokmateriālu ieguvi. Administratīvo pārkāpumu kodeksa 67.pantā ir noteikts sods par nelikumīgu koku ciršanu un koku ciršanas noteikumu pārkāpšanu. Par nelikumīgu koku ciršanu ir noteikta arī kriminālatbildība. Turklāt to personu pienākums, kuras sauktas pie administratīvās vai kriminālās atbildības, ir atlīdzināt normatīvo aktu pārkāpumu rezultātā nodarītos zaudējumus.**Prasības koku un apaļo kokmateriālu uzskaitei darījumos un atbildība par pārkāpumiem noteikta arī likumā „Par koku un apaļo kokmateriālu uzskaiti darījumos” un Latvijas Administratīvo pārkāpumu kodeksa 155.13 pantā “Koku un apaļo kokmateriālu uzskaites noteikumu pārkāpšana darījumos”.**Tā kā Ministru kabineta 2012.gada 2.maija noteikumu Nr.309 „Noteikumi par koku ciršanu ārpus meža” 2.punkts nosaka, ka šo noteikumu ievērošanu atbilstoši kompetencei kontrolē vietējā pašvaldība, Dabas aizsardzības pārvalde, Valsts kultūras pieminekļu aizsardzības inspekcija un Valsts vides dienests, ir nepieciešams papildināt Administratīvo pārkāpumu kodeksa 210.pantu, paredzot, ka pašvaldību administratīvās komisijas piemēro administratīvo sodu par koku patvaļīgu ciršanu un bojāšanu ārpus meža. Likumprojekts paredz pilnībā nodrošināt regulas prasību izpildi – noteikt nacionāla līmeņa sankcijas par regulas prasību pārkāpumiem. Projektā paredzēts sods par nelikumīgi iegūtu kokmateriālu vai no tiem iegūtu koka izstrādājumu laišanu tirgū, kā arī sods par izcelsmes likumības pārbaužu sistēmas nenodrošināšanu. **Paredzēta plaša sankciju amplitūda, augstākos naudas sodus piemērojot gada laikā atkārtotu pārkāpumu gadījumos, kā arī atkarībā no darījuma (darījumu) apjoma *euro*, kokmateriālu tirgus vērtības, darījuma (darījumu) apjoma m3, svara kg vai vienību skaita, produkta koku sugas apdraudētības statusa (pēc konvencijas par starptautisko tirdzniecību ar apdraudētajām savvaļas dzīvnieku un augu sugām *(CITES)* un Eiropas Savienības savvaļas dzīvnieku un augu sugu tirdzniecības regulu pielikumiem).** Ministru kabineta 2013.gada 17.decembra noteikumi Nr.1483 „Savvaļā dzīvojošo medījamo dzīvnieku piebarošanas noteikumi” par kārtību, kādā pieļaujama savvaļā dzīvojošo medījamo dzīvnieku piebarošana, stājās spēkā 2014.gada 1.janvārī. Šobrīd Latvijas Administratīvo pārkāpumu kodeksā nav attiecīga tiesiskā regulējuma, kas noteiktu sankcijas par savvaļā dzīvojošo medījamo dzīvnieku piebarošanas noteikumu pārkāpšanu. Administratīvo pārkāpumu kodeksa 80.panta trešā daļa paredz sodu par medību noteikumu vai cita veida dzīvnieku izmantošanas noteikumu pārkāpšanu, tomēr tā nav izmantojama attiecībā uz savvaļā dzīvojošo medījamo dzīvnieku piebarošanas noteikumu pārkāpšanu. Tāpēc ir nepieciešams precizēt Administratīvo pārkāpumu kodeksa 80.panta trešo daļu tā, lai to varētu piemērot arī attiecībā uz savvaļā dzīvojošo medījamo dzīvnieku piebarošanas noteikumu pārkāpšanu. Īpaši būtiski tas ir situācijā, kad piebarošanas noteikumu kontrole Latvijā nepieciešama Āfrikas cūku mēra izplatības dēļ. Likumprojekts nerada negatīvu ietekmi uz valsts budžetu. Līdz ar likumprojekta pieņemšanu anotācijas I sadaļas 2.punktā minētās problēmas tiks atrisinātas pilnībā. |
| 3. | Projekta izstrādē iesaistītās institūcijas | Zemkopības ministrija un Valsts meža dienests.Likuma grozījumu izstrādi, ar ko pašvaldību administratīvajām komisijām tiktu radīts tiesiskais pamats nodrošināt kontroli par Ministru kabineta 2012. gada 2. maija noteikumu Nr.309 „Noteikumi par koku ciršanu ārpus meža” ievērošanu, minētā noteikumu projekta sagatavošanas laikā ierosināja Latvijas Pašvaldību savienība un Vides aizsardzības un reģionālās attīstības ministrija. |
| 4. | Cita informācija | Likumprojekts šo jomu neskar. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Sabiedrības mērķgrupas, kuras tiesiskais regulējums ietekmē vai varētu ietekmēt | **Kokmateriālu un koka izstrādājumu tirgotāji.** |
| Tiesiskā regulējuma ietekme uz tautsaimniecību un administratīvo slogu | **Administratīvais slogs palielinās minimāli – jāveic kokmateriālu un koka izstrādājumu izcelsmes likumības pārbaudes, jāuztur izcelsmes likumības pārbaužu sistēma.** |
| Administratīvo izmaksu monetārs novērtējums | **Administratīvās izmaksas gada laikā nepārsniedz 200 *euro* fiziskām personām un 2000 *euro* juridiskām personām.** |
| Cita informācija | **Līdzīgas un dažkārt vienādas administratīvās darbības jau tiek izmantotas citu uzdevumu izpildē, piemēram, veicot sertifikāciju. Pazīstamākās no tām ir Meža uzraudzības padomes (*FSC*) sertifikācija, kā arī Meža sertifikācijas shēmu novērtēšanas programma (*PEFC*), kas apliecina videi draudzīgu, ekonomiski pamatotu un sociāli atbildīgu meža apsaimniekošanu.** |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2014.gads** | Turpmākie trīs gadi (*euro*) |
| **2015.gads** | **2016.gads** | **2017.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2013.gadu | Izmaiņas, salīdzinot ar kārtējo 2013.gadu | Izmaiņas, salīdzinot ar kārtējo 2013.gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | **Nav precīzi aprēķināms.** | **Nav precīzi aprēķināms.** | **Nav precīzi aprēķināms.** | **Nav precīzi aprēķināms.** | **Nav precīzi aprēķināms.** |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets | **0** | **0** | **0** | **0** | **0** |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets | **Nav precīzi aprēķināms.** | **Nav precīzi aprēķināms.** | **Nav precīzi aprēķināms.** | **Nav precīzi aprēķināms.** | **Nav precīzi aprēķināms.** |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **Nav attiecināms.** | **Nav attiecināms.** | **Nav attiecināms.** | **Nav attiecināms.** |
| **Nav attiecināms.** | **Nav attiecināms.** | **Nav attiecināms.** | **Nav attiecināms.** |
| **Nav attiecināms.** | **Nav attiecināms.** | **Nav attiecināms.** | **Nav attiecināms.** |
| 5. Precizēta finansiālā ietekme: | X |  |  |  |  |
| 5.1. valsts pamatbudžets | **Nav attiecināms.** | **Nav attiecināms.** | **Nav attiecināms.** | **Nav attiecināms.** |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | **Nav.** |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7. Cita informācija | **Budžeta papildu ienākumi nav precīzi aprēķināmi, jo nav zināms, cik liels būs sodāmo skaits.** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2010.gada 20.oktobra Regulas Nr.995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus, 19.pantā noteikts, ka dalībvalstīm jānosaka sankcijas par regulas prasību pārkāpumiem. |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2010.gada 20.oktobra regula Nr.995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 19. pants | **2.pants** | Likumprojektā paredzētās sankcijas kopā ar jau spēkā esošajos normatīvajos aktos noteiktajām sankcijām attiecībā uz nelikumīgu koku ciršanu pilnībā nodrošina regulas prasību ieviešanu. | Regula nenosaka konkrētu sankciju līmeni, bet tikai dod piemērus, kuras sankcijas varētu būt, un nosaka, ka tām jābūt iedarbīgām, samērīgām un atturošām. Tā kā pārkāpumi var būt dažādi, likumprojekts paredz elastīgu sodu apmēru, kas katrā situācijā vērtējams atsevišķi. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Ir izvērtētas valstī noteiktās sankcijas par nelikumīgu koku ciršanu un konstatēts, ka tās ir iedarbīgas, samērīgas un atturošas, – nelikumīgas koku ciršanas apjoms pēc šo sankciju noteikšanas ir būtiski samazinājies. Paredzot sankcijas likumprojektā, ņemts vērā tas, ka kontrolējošajai institūcijai nav iespēja pārbaudīt koksnes ieguves likumību dabā (izcelsmes valstī) ārpus Latvijas teritorijas. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Likumprojekts šo jomu neskar. |
| Cita informācija | Regula nosaka, ka dalībvalstis noteiktās sankcijas dara zināmas Eiropas Komisijai un paziņo tai visus turpmākos grozījumus, kas ietekmē minētās sankcijas. Zemkopības ministrija pēc likumprojekta pieņemšanas informēs Eiropas Komisiju par spēkā esošajām sankcijām, kas attiecināmas uz regulas prasību pārkāpšanu. |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu  | Likumprojekts izskatīts un atbalstīts Tieslietu ministrijas izveidotajā Latvijas Administratīvo pārkāpumu kodeksa pastāvīgajā darba grupā. |
| Sabiedrības līdzdalība projekta izstrādē  | Likumprojekts šo jomu neskar. |
| Sabiedrības līdzdalības rezultāti  | Likumprojekts šo jomu neskar. |
| Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts meža dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts meža dienests ir kompetentā iestāde regulas izpratnē. Juridiskais pamats minētā uzdevuma izpildei ir Valsts meža dienesta nolikums (4.22.apakšpunkts). Regulas prasības ietver uzdevumu, ko valsts institūcijas līdz šim nav veikušas (importēto kokmateriālu un koka izstrādājumu kontroli attiecībā uz koksnes ieguves likumību). Valsts meža dienestā pēc Valsts meža dienesta nolikuma grozījumu apstiprināšanas ir izveidota papildu amata vieta regulā dotā uzdevuma izpildei.Ministru kabineta 2013.gada 17.decembra noteikumi Nr.1483 „Savvaļā dzīvojošo medījamo dzīvnieku piebarošanas noteikumi” izdoti, pamatojoties uz Medību likuma 3.panta astoto daļu, un to ievērošanu atbilstoši savām funkcijām kontrolē Valsts meža dienests, jo Valsts meža dienests nodrošina medības reglamentējošo normatīvo aktu prasību ievērošanu. Atbilstoši Administratīvo pārkāpumu kodeksa 233. pantam Valsts meža dienests izskata kodeksa 80.pantā minēto administratīvo pārkāpumu lietas. |
| 3. | Cita informācija | Nav |

Zemkopības ministrs J.Dūklavs

27.11.2014. 15:23

1735

G.Straupmanis

67027233, Gustavs.Straupmanis@zm.gov.lv